#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2022. február 22-i ülésére

*Javaslat okos zebra létesítéssel kapcsolatos döntés meghozatalára*

Szombathely Megyei Jogú Város a Szombathely 2030 program alapján fokozott hangsúlyt fektet a smart city megoldások - többek között az okos zebra gyalogosvédelmi rendszerek - alkalmazására. Az **Aptiv Services Hungary Kft**. globális célkitűzései közé tartozik a közlekedésbiztonság fejlesztése, különös tekintettel a gyermekek/fiatalok biztonságának vonatkozásában. Ezen célok megvalósítása érdekében az **Aptiv Services Hungary Kft**. egyösszegű, vissza nem térítendő támogatást ajánlott fel Önkormányzatunk részére az alábbi helyeken, oktatási intézmények közelében létesítendő okos zebra gyalogosvédelmi rendszerek kiépítésére:

Kodály Z. – Simon I. utcai csomópont

Váci M. u. 32. sz. (zöldséges pavilon mellett)

Sörház u. – Hollán E. utca (Orlay technikum)

Az előterjesztés mellékletét képező, az **Aptiv Services Hungary Kft.** és **Szombathely Megyei Jogú Város Önkormányzata** közötti „Támogatási szerződés” tervezet elkészült, melyben rögzítve van a három helyszín.

Kérem a Tisztelt Bizottságot, hogy a fentiek alapján a „Támogatási Szerződés” megkötéséhez, a fenti helyszíneken történő megvalósítás érdekében hozzájárulni szíveskedjen!

**Szombathely, 2022. február „ ”**

**/:** **Horváth Soma** **:/**

**HATÁROZATI JAVASLAT**

**….…./2022. (II.22.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat okoszebra létesítéssel kapcsolatos döntés meghozatalára” című előterjesztést, és az alábbi döntést hozza.

1. A Bizottság egyetért az Aptiv Services Hungary Kft. és az Önkormányzat közötti, oktatási intézmények közelében létesítendő okos zebra gyalogosvédelmi rendszer finanszírozására vonatkozó Támogatási szerződés megkötésével az előterjesztés melléklete szerinti tartalommal.
2. A Bizottság egyetért az alábbi oktatási intézmények közelében meglévő kijelölt gyalogos-átkelőhelyeken gyalogosvédelmi rendszer kiépítésével:

Kodály Z. – Simon I. utcai csomópont

Váci M. u. 32. (zöldséges pavilon mellett)

Sörház u. – Hollán E. utca (Orlay technikum)

1. A Bizottság javasolja a Közgyűlésnek, hogy hatalmazza fel a polgármestert a támogatási szerződés aláírására.

**Felelős:**

Dr. Nemény András, polgármester

Dr. Károlyi Ákos, jegyző

Tóth Kálmán, a Bizottság elnöke

(A végrehajtás előkészítéséért:

Kalmár Ervin, a Városüzemeltetési Osztály vezetője)

Stéger Gábor, a Közgazdasági és Adó Osztály vezetője

**Határidő:** azonnal